Копенгаген сермешиу

Копенгаген сермешиу (, ) —  ингилиз эм дания флотланы арасында, 1801 джылны 2-чи апрелинде болгъан тенгиз урушду.

Эртденликде, сагъат 9:30 бола тенгиз джагъагъа джууукъда якоргъа салыннган дания кемеле бла аланы джагъа артиллерияларына аладан аслам болгъан ингилиз кючле чабхандыла. Талай сагъатны артиллерия атышыу болгъанды, андан сора ингилиз флотну башчысы адмирал Паркер кемелени ызларына ыхтырыу буйрукъну бергенди, алай а аннга бойсунмай Нельсон сермешиуню андан ары бардыргъанды. Ингирге атышыу тохтагъанында, ингилизлиле Данияны кронпринци Фредерикге келечиле иеди. Келечилери даниялыланы кеслерин хорлатханларыны къабыл этиулерин излейдиле. Биринчи 24-сагъатлыкъ атышыу кесиу ингирде Лондон атлы британ флагманда дания генерал-адъютант Линдхор бла къабыл этиледи. 3-чю апрелде Нельсон Копенгагендеги Амалиенборг къалада Фредерик бла эки сагъат кёрюшеди. Вице-адмирал даниялыладан флотларыны сауутсузландырыуларын неда ингилизлилеге берирлерин излейди. Узун заман кёрюшюуден сора 8-чи апрелде 14 ыйыкълыкъ атышыу кесиуге къол салынады, дания флотну бир бёлеги батдырылады, бир къаууму эсе Ингилизге джибериледи.

 Джибериуле 

 Копенгагенде аскер-тенгиз музей 
 Clarke, James Stanier and M'Arthur, John The life of Admiral Lord Nelson, K.B., from his lordship's manuscripts (1810) 
 Копенгаген сермешиу 

Категория:Алфавитге кёре сермешиуле
Категория:Уллу Британияны тенгиз сермешиулери
Категория:Данияны тенгиз сермешиулери